Nogatus
Nogatus (Polonice et Theodisce Nogat) est unus ex amnibus Deltae Vistulae, ab ipsa Vistula, maximo Poloniae flumine, se ad Mariaeburgum separans, atque in Habum seu Lacum Recentem, lacunam Maris Baltici, sese exonerans. Medio Aevo, Nogatus limes inter Slavos et Prussos, sed ab anno 1920 ad annum 1939 inter Urbem Liberam Gedanum et Germaniam erat. Hodie Nogatus, totus in Polonia situs, limes inter palatinatus Pomeraniae (województwo pomorskie, etiamsi territorium hoc Latine potius Pomerellia nuncupandum est) et Warmiae et Masuriae (województwo warmińsko-mazurskie) est.